**Даргала литературала ва дарган мезла дурсрачир ИКТ пайдаладирни.

 МБОУ АСОШ№1

МУГIЯЛИМ: Рабаданова Р.Г.**

***ИшхIела манзилизиб бегIлара мягIничебси ва аргъбаибси мурад саби - гIелаб алкIуси жагьилтала наслулис чебетаибси бяркъра ,ахъси даражаличилси багьудира гIеббаахъни.
Гьанна дакIудиубли сари сагати тяхIурти, кьяйдурти ва сагати гIягIниахълуми дурсрачир пайдаладирес вирути. Дарс бучIантас хIяздухъеси биахъес мугIялимлис чебуркъар илди сагати тяхIурти дяркъес. Илди мурхьли дугьнадулхъули сари дарган мезла ва литературала дурсрала методикализира.
Ил методикализи бухIнабулхъули саби сагаси мягIна- «Компьютерная технология» или бикIуси. Гьанна имцIаливан гьарил школализир лерли сари компьютерти, компьютерный классуни ,интернет. ДурхIнани руркъули саби информатика бикIуси гIилму. Илбагьандан дарган мезла дурсрачир илди дузахъес кункли бирули саби.
 Наб бурес дигулра жура-журала сагадешлумачила дурсрачир нушаб мумпягIятдиэс дирути.
МугIялимла компьютер лебли биалли ,илала гьалар ибхьули сари халати сагати ахърумби. Гьарил дарсличи хIядурдарес вирули сай печататьдарибти чебаъла гIягIниахълуми.***

 ***Кроссвордуни, гIячихъти мисалти, суратуни, ахтардила хъарбаркьуни- дузахънила кьяйдуртани руркъули саби дарсличи иштяхI, бирули саби ил дарс хIяздухъеси. ИКТ дузахъни имцIаливан асар бирули саби мугIялимли хIядурдирухIели жура-журала дурсри: дарс-чехIерикIни, дарс-бурсиирни, дарс- экскурсия, презентацияби дузахъни , илдани бучIанти бажардичебти биру.
Дарган мезла ва литературала дурсрачир дузахъни ишдигъунабти компьютерный технологиябани лугули сари наб имканти:

 - сагати мягIнубани дицIахъес дурсри;
 -чеахъбирни, сагали гъамиъни алавчарси дунъялизи;
 -компьютерный программабазир устадеш алкIни;
 - ца дякьличирад рашес сагаси манзиличил.***

 ***Гьарил мугIялимли бала ,секьяйда жагабиру ,жигарбиру дарс презентациялизи кадихьибти видеоматериалтани.
 Нушани чебиулра сегъуна бицIибси сабухъличи детиркахъулра нуша ИКТ дузахъни даргала литературала дурсрачир:***

***мугIялимлира бучIантанира ,чузир гIямрула ва творчество духIнадуцибти презентацияби алкIахъни;

- литературала НОУ-лизир бутIакьяндеш дарес хьулбикIути бучIанти имцIабирни;

-ахъбурцули саби бучIахънила кьиматдеш;

-бучIуси гIилмуличи иштяхI имцIабирули саби;

-аргъеслин баянбарес материал;
 Сагаси дарс кабирхьухIели, презентациялизи кадихьибти интерактивный доскаличир нуни пайдаладирули рирус чебаъла мисалти, суратуни, видео-экскурсияби. Иш журани барсбирули саби сагаси дарс кабирхьнила технология- нуни чеббурулра бучIантани чебиусиличила, гIягIнили диалли дурулра декIарти мисалтира.

 Урус мезлизир кьяйда нушани интернетлизирад дахъал касес дирули ахIенра, амма тIалабдарес дирулра суратуни ,чебаъла гIягIниахълуми.***

***Илдала кумекличил мугIялимли вирули сай презентация хIядурбарес, бучIантани- рефератуни ,докладуни.

Компьютерли нушаб лугути гIягiниахълумани ирзули сари чумал мурад:

-ахъбурцули саби мугIялимлара бучIанталара хIянчила сабухъчебдеш;

-Чебаъла гIягIниахълумала кьадар халабиули саби дарсличиб;

-мяхIкамбирули саби дарсличи хIядурикIуси мугIялимла замана.
 Дарган мезла ва литературала мугIялимис чебуркъули саби кадизахъес орфографиялашалти ва пунктуациялашалти устадеш ва дяркъри, давлачеббарес бучIантала дугьбала бекIахъ , бурсибарес илди иргъахъес литературный мезла кьадар, бедес дурхIнас мезла гIилмула ва литературала терминталичила багьуди.

Чараагарти кумекчибази халдарес вирар илди мурадуни арзес кумекдирути ИКТ.***



